OpenLLM-France/wikimedia huggingface dataset:
# Ahmad Paixà Bursali

Ahmad Paixà Bursali (en turc Bursalı Ahmed Paşa - mort 1496/1497) fou el segon poeta turc més important de la segona meitat del segle xv. Va ocupar diversos càrrec com a cadi i després com a sandjak beyi (a Tir, Ankara i Bursa). Va prendre part en la batalla d'Aghačayiri contra els mamelucs el 17 d'agost de 1488. Va compondre diversos poemes i un himne fúnebre, i va estar influït per la poesia persa. El seu diwan fou compilat per orde de Baiazet II.

## Referències

* ↑ «ФЭБ: Боролина. Литература XIV — первой половины XV в.: [Турецкая литература. — 1985 (текст)]». [Consulta: 13 novembre 2021].
* ↑ Новичев, Арон Давыдович. История Турции: Эпоха феодализма, XI-XVIII века (en rus), 1963.
* ↑ Mengi, Mine. Eski Türk edebiyatı tarihi : edebiyat tarihi, metinler. Kızılay, Ankara: Akçağ, 1994. ISBN 975-338-041-0.
# Pere Carreras i Bagaria

Pere Carreras i Bagaria (Barcelona, 2 d'octubre de 1919 — Barcelona, 22 de gener de 1997) fou un jugador de basquetbol català. Va iniciar-se als dotze anys a les Escoles Franceses on estudiava i formà part del Société Patrie, juntament amb el seu germà Miquel. Tanmateix, després la fi de la Guerra Civil Espanyola i la posterior prohibició de l'entitat de disputar competicions oficials, competí amb l'Atlètic Bàsquet Club l'any 1940. Aquell any, aconseguí el subcampionat de Catalunya i d'Espanya. La temporada següent passà al FC Barcelona, amb el qual va guanyar 7 Campionats de Catalunya i 6 Copes d'Espanya. Va retirar-se de la competició l'any 1950, però va seguir vinculat al club barcelonista com a cap d'administració. Amb la selecció espanyola fou internacional en vuit ocasions.

## Palmarès

* 7 Campionats de Catalunya de bàsquet: 1942, 1943, 1945, 1946, 1947, 1948, 1950
* 6 Copes espanyoles de bàsquet: 1943, 1945, 1946, 1947, 1949, 1950

## Referències

* ↑ «Pere Carreras i Bagaria». Enciclopèdia de l'esport català. Barcelona: Grup Enciclopèdia Catalana.
* ↑ «Club Bàsquet Atlético». Enciclopèdia de l'esport català. Barcelona: Grup Enciclopèdia Catalana.
* ↑ «Necrológicas». La Vanguardia, 23-01-1997. [Consulta: 30 juny 2019].

## Enllaços externs

* Fitxa de Pere Carreras Bagaria - Selección Masculina Absoluta
* 1941: Pere Carreras - Veterans FC Barcelona
# Phoebetria

Phoebetria és un gènere d'ocells marins de la família dels diomedeids (Diomedeidae). Durant molt de temps, aquests petits albatros s'havien considerat molt diferents a la resta, però estudis d'ADN-m han demostrat que estan molt relacionats amb els petits albatros del gènere Thalassarche, i que ambdós estan més allunyats dels dels gèneres Diomedea i Phoebastria. Són aus pelàgiques que habiten a les zones circumpolars antàrtiques.

## Llistat d'espècies

Se n'han descrit dues espècies dins aquest gènere:
* Albatros de mantell clar (Phoebetria palpebrata).
* Albatros fumat (Phoebetria fusca).

## Referències

* ↑ Nunn, Gary B.; Cooper, John; Jouventin, Pierre; Robertson, Chris J. R. & Robertson Graham G. (1996): Evolutionary relationships among extant albatrosses (Procellariiformes: Diomedeidae) established from complete cytochrome-b gene sequences. Auk 113(4): 784-801. PDF fulltext Arxivat 2008-12-17 a Wayback Machine.
# Nelson Shin

Nelson Shin (Hangul: 신능균, Hanja: 申奈舜, RR: Neungpa Shin; Pyongsan, Hwanghae, Corea japonesa, 1939) és un director d'animació coreà. Des del 1985 és el fundador i president d'Akom Production Co., Ltd., a Seül, Corea del Sud.
Als anys setanta, Shin va treballar com a animador a DePatie-Freleng Enterprises i Marvel Productions, on va treballar a les pel·lícules Pink Panther i Spider-Man and His Amazing Friends. Mentre era a DFE, també va contribuir a l'animació de les fulles del sabre làser a la primera entrega de la Guerra de les Galàxies.
Gran part de l'animació que ha produït l'estudi de Shin ha estat per a sèries de televisió nord-americanes. Alguns dels crèdits d’Akom són: The Simpsons, Batman: The Animated Series, X-Men, Invasion America i Arthur. La realització més coneguda de Shin és la direcció de la sèrie de televisió The Transformers i The Transformers: The Movie. Shin també va dirigir la primera temporada de la sèrie de televisió d'animació canadenca, Toad Patrol.
A partir del 1999, Shin va treballar en el llargmetratge d'animació Empress Chung. La pel·lícula es va animar en gran part a Corea del Nord i, a l'agost del 2005, es va convertir en la primera pel·lícula que es va estrenar simultàniament a Corea del Nord i del Sud.
El 2009 va ser elegit president de l'Associació Internacional de Cinema d'Animació, càrrec que va ocupar fins al 2012.

## Referències

* ↑ Lent, John A. Animation in Asia and the Pacific (en anglès). John Libbey, 2001. ISBN 978-1-86462-036-8.
* 1 2 3 4 5 Tourism, Korean Culture and Information Service Ministry of Culture, Sports and; Hyung-suk, Kim. K-Animation: Befriending Children All Over the World. 길잡이미디어, 2013-12-01, p. 62-63. ISBN 978-89-7375-581-3.
* ↑ «Nelson Shin». IMDb. [Consulta: 4 juliol 2016].
* ↑ Fenkl, Heinz Insu. Korean Folktales: In the Old, Old Days, when Tigers Smoked Tobacco Pipes (en anglès). Bo-Leaf Books, 2008. ISBN 978-0-9768086-4-0.
* ↑ Board Elects New Officials

## Enllaços externs

* "'The Simpsons' Made in South Korea", China Daily, 5 de març del 2005.
# Salsa còctel

La salsa còctel és una salsa a base de maionesa, quètxup i mostassa, amb alguns altres ingredients menors.

## Preparació

Normalment la salsa còctel es prepara barrejant una base de maionesa amb una cullerada de quètxup, una de mostassa blanca i una cullerada de conyac o whisky. També es poden afegir altres ingredients segons el gust, com unes gotes de salsa Tabasco per a fer-la un xic picant.
La salsa còctel és una salsa molt fàcil de preparar que es pot tenir feta si es fa amb les maioneses comercials, ja preparades, com a base. Serveix per a companyar amanides, entremesos, marisc i verdures bullides, així com plats d'estiu lleugers i refrescants, com el còctel de gambes.
Antigament en França la salsa còctel es feia amb salsa de tomàquet en lloc del quetxup, car aquest només va ser introduït en la dieta de l'Europa del sud vers el darrer quart del segle xx.

## Variants

La salsa còctel és una versió de la salsa rosa, salsa similar però més senzilla. És molt popular en Islàndia.

## Referències

* ↑ Assumpta Miralpeix, Cuina de mercat: receptes de sempre per a cuines d'ara
* ↑ «Còctel de gambes». Arxivat de l'original el 2010-08-20. [Consulta: 21 agost 2009].

## Enllaços externs

* Salsa còctel - Recepta amb whisky Arxivat 2008-04-21 a Wayback Machine. (francès)
# Sigurd Juslén

Sigurd Ludvig Juslén (Hèlsinki, 25 de novembre de 1885 - Hèlsinki, 4 d'abril de 1954) va ser un regatista finlandès que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de bronze en la categoria de 12 metres del programa de vela a bord del Heatherbell.

## Referències

* ↑ «Sigurd Juslén Olympic Results». sports-reference.com. Arxivat de l'original el 2012-12-18. [Consulta: 8 març 2017].
# Il pastor fido

Il pastor fido (títol original en italià, en català El pastor confiat i Il pastor fido), Händel-Werke-Verzeichnis 8, és una obra dramaticomusical en tres actes composta per Georg Friedrich Händel sobre un llibret en italià de Giacomo De Rossi, basat en Il pastor fido de Giovanni Battista Guarini. Es va estrenar el 22 de novembre de 1712 al Her Majesty's Theatre de Ciutat de Westminster.

## Vegeu també

* Llista d'òperes de Georg Friedrich Händel
Òperes de Georg Friedrich Händel :
Almira (1705)
Florindo (1708)
Rodrigo (1707)
Agrippina (1709)
Rinaldo (1711)
Il pastor fido (1712)
Silla (1713)
Teseo (1713)
Amadigi di Gaula (1715)
Acis and Galatea (1718)
Radamisto (1720)
Muzio Scevola (1721)
Floridante (1721)
Ottone (1723)
Flavio (1723)
Giulio Cesare (1724)
Tamerlano (1724)
Rodelinda (1725)
Scipione (1726)
Alessandro (1726)
Admeto (1727)
Riccardo Primo (1727)
Siroe (1728)
Tolomeo (1728)
Lotario (1729)
Partenope (1730)
Poro (1731)
Ezio (1732)
Sosarme (1732)
Orlando (1733)
Arianna in Creta (1734)
Oreste (1734)
Ariodante (1735)
Alcina (1735)
Atalanta (1736)
Arminio (1737)
Giustino (1737)
Berenice (1737)
Alessandro Severo (1738)
Faramondo (1738)
Serse (1738)
Giove in Argo (1739)
Imeneo (1740)
Deidamia (1741)
Semele (1744)
Alceste (1750) :
Oratoris de Georg Friedrich Händel :
Il trionfo del Tempo e del Disinganno (1707)
La resurrezione (1708)
Brockes Passion (1715)
Esther (1732)
Deborah (1733)
Athalia (1733)
Alexander's Feast (1736)
Il trionfo del Tempo e della Verità (1737)
Saul (1738)
Israel in Egypt (1738)
L'Allegro, il Penseroso ed il Moderato (1740)
El Messies (1741)
Samson (1741)
Semele (1743)
Joseph and his Brethren (1743)
Hercules (1744)
Belshazzar (1744)
Occasional Oratorio (1746)
Judas Maccabaeus (1746)
Joshua (1747)
Alexander Balus (1747)
Susanna (1748)
Solomon (1748)
Theodora (1749)
The Choice of Hercules (1750)
Jephtha (1751)
The Triumph of Time and Truth (1757) :
Cantates de Georg Friedrich Händel :
Ero e Leandro (1707)
Clori, Tirsi e Fileno (1707)
Aci, Galatea e Polifemo (1708)
Dalla guerra amorosa (1709)
Apollo e Dafne (1710)
Ode for the Birthday of Queen Anne (1713)
Ode for St. Cecilia's Day (1739) :
# Washingtònia

Washingtònia (Washingtonia) és un gènere de palmeres, originari del sud-oest dels Estats Units (al sud de Califòrnia, sud-oest d'Arizona) i del nord-oest de Mèxic (al nord de Baixa Califòrnia i Sonora). Les dues espècies de Washingtonia són molt cultivades en jardineria als Estats Units, Orient mitjà, el sud d'Europa i el nord d'Àfrica on s'han hibridat molt entre elles.
Són palmeres de la tribu Corypheae que tenen les fulles palmades no pas pinnades. Les flors es formen en inflorescències denses i els fruits són drupes marronoses de 6-10 mm de diàmetre amb una capa fina de polpa dolça sobre la llavor

## Taxonomia

* Washingtonia filifera (Lindl. ex André) H.Wendl. de 23 m d'alçada amb pecíol de 2 metres de llarg. La inflorescència fa 5 metres de llargada;flors blanques; fruits ovals. Originària del sud-oest dels Estats Units fins a l'extrem nord-oest de Mèxic.
* Washingtonia robusta H.Wendl. De 25 m d'alçada; fulles més menudes, pecíol de fins a un metre de llarg, i folíols també d'un metre de llargada. Inflorescència de 3 m de longitud; flors pàl·lides de color rosat-taronja; fruit esfèric. Nord-oest de Mèxic.
El fruit és comestible, i havia estat usat pels indígenes nord-americans com a aliment secundari. També se'ls mengen els ocells que en dispersen les llavors després de digerir-ne els fruits. Entre els lepidòpters que se n'alimenten hi ha espècies com Paysandisia archon.
Les dues espècies són cultivades com a planta ornamental principalment a Califòrnia però també a Florida, extrem sud-oest de Utah, sud d'Arizona, sud de Nou Mèxic, oest i sud de Texas, la Conca del Mediterrani, parts d'Austràlia i de Hawaii. Malgrat els intents fets, no prospera a llocs més freds com són l'oest d'Oregon i l'estat de Washington, la conca del riu Colúmbia, i les parts de clima més suau del sud de les Illes Britàniques. W. filifera és una palmera força resistent en climes secs i pot aguantar glaçades de fins -15 °C en cas que el sòl i l'aire no sigui massa humit, i les temperatures del vespre no siguin gaire fredes. La intolerància a la humitat afegida al fred perllongat és la principal raó per la qual la Washingtonia filifera no creix bé sota climes temperats marítims. W. robusta és menys sensible a la humitat que la W. filifera, però el fred la perjudica molt més.

## Referències

* ↑ Riffle, Robert L. and Craft, Paul (2003) An Encyclopedia of Cultivated Palms. Portland: Timber Press. ISBN 978-0881925586 i ISBN 0881925586

## Enllaços externs

* Flickr: Washingtonia al Jardí Nacional Subtropical de Rússia
* Flora of North America: Washingtonia
* Scanpalm: Washingtonia Arxivat 2008-09-27 a Wayback Machine.
# Mait Carrasco i Pastor

Mait Carrasco i Pastor (Molins de Rei, 1943 - Barcelona, 9 de setembre de 1997) va ser una lluitadora independentista catalana.

## Biografia

Tot i haver-se llicenciat en Química, es dedicà a la correcció lingüística, primer a Edicions 62, a Edhasa i després a la Gran Enciclopèdia Catalana, a la secció de redacció, correcció i muntatge i després a lexicografia, on va ser coautora del Diccionari manual de la llengua catalana.
Carrasco va militar al Partit Socialista d'Alliberament Nacional Provisional des de l'any 1974 i, posteriorment, a Independentistes dels Països Catalans. A causa del seu compromís va patir la repressió policial de prop: el desembre de 1981 va ser detinguda junt amb 23 militants independentistes de Barcelona, Esplugues de Llobregat, Reus, Manresa i València, als quals se'ls va aplicar la «Llei Antiterrorista». Carrasco i els altres detinguts van ser alliberats vuit dies després sense càrrecs (menys Pere Bascompte i Jaume Llussà que van ingressar a presó). El Mando Unico de la Lucha Antiterrorista justificà les detencions per estar «presumptament implicats en activitats terroristes». L'operació va ser unes de les primeres relacionades amb l'organització Terra Lliure. Es tractava de la major operació contra el moviment independentista fins aquell moment.
El març de 1982 tornà a ser detinguda i empresonada durant un mes i mig a la presó del barri de la Trinitat Vella de Barcelona, junt amb cinc militants més, les germanes Eva i Blanca Serra, Carles Castellanos, Ramon Pelegrí i Teresa Lecha, tots acusats d'«apologia de la rebel·lió» per portar una pancarta amb el lema «Independència» en una manifestació contra la LOAPA.
Va morir als 54 anys d'edat víctima d'un càncer.

## Referències

* ↑ Barrera, Agustí. «Quan el passsat es fa present: Mait Carrasco i Pastor (Molins de Rei 1943-Barcelona 1997)». Llibertat.cat, 07-09-2010. [Consulta: 4 abril 2021].
* ↑ Viadel, Francesc. «L'MDT, un moviment contra la repressió de l'independentisme als Països Catalans». A: Carles Viñas. Història de l'Esquerra Independentista. Manresa: Tigre de Paper, 2021, p. 236-237. ISBN 978-84-16855-83-4.
* ↑ «1997- Mor la militant independentista Mait Carrasco». Llibertat.cat, 09-09-1997. [Consulta: 4 abril 2021].
* ↑ «Mait Carrasco Pastor, editora del 'Quadern'» (en castellà). El País [Madrid], 09-09-1997. ISSN: 1134-6582.
# WiiWare

WiiWare és una família de videojocs exclusius per Wii disponible únicament a través del Canal Tenda Wii. També estan disponibles per Wii U en lamode Wii.
Una vegada descarregat el joc o l'aplicació, aquest apareix en el menú de canals Wii o en el menú de la targeta SD, segons prefereixi l'usuari, tenint l'aspecte d'un nou canal. WiiWare és a més un complement del servei de descàrrega de la Consola Virtual, servei especialitzat en l'emulació de jocs originalment desenvolupats per a altres sistemes en comptes de títols originals del Canal Tenda Wii.
La plataforma WiiWare va ser pensada com una via per a desenvolupadors amb petits pressupostos a realitzar jocs innovadors, originals i a petita escala sense el cost i el risc de crear un títol que es vengui al detall (servei similar a Xbox Live Arcade i a PlayStation Store). Per a això el kit de desenvolupament no va ser pensat amb un cost major a uns 2000 dòlars aproximadament; a més, se segueix amb la política en la qual els desenvolupadors necessiten l'aprovació i llicència de Nintendo per publicar.
Igual que els jocs de la Consola Virtual, la majoria dels jocs de WiiWare oscil·len entre els 500 i 1500 Wii Points (les donem de jocs són gratuïtes i l'accés a elles no té límit de temps però @sí_ja és limitat). No obstant això, a diferència dels jocs de la Consola Virtual, els manuals són emmagatzemats al propi Canal Tenda Wii

## Referències

* ↑ «IGN interview with Tom Prata, senior director of project development with Nintendo of America». Arxivat de l'original el 12 de març de 2009. [Consulta: 6 juliol 2009].

## Vegeu també

* Wii
* Nintendo
# Eudocimus

Eudocimus és un gènere d'ocells de la família dels tresquiornítids (Threskiornithidae) que habita manglars, aiguamolls i rius tranquils, generalment no gaire lluny de la costa, del sud de Nord-amèrica, Amèrica central i nord de Sud-amèrica.

## Llista d'espècies

Se n'han descrit dues espècies dins aquest gènere:
* Ibis blanc americà (Eudocimus albus).
* Ibis escarlata (Eudocimus ruber).
Ambdues espècies hibriden en captiveri, però aquest fet és rar en les colònies mixtes de cria de Veneçuela.

## Referències

* ↑ El gènere Eudocimus a TAXONOMICON Rev. 5-9-2010 (anglès)
# Kernera saxatilis

Kernera saxatilis és una herba perenne que fa de 10 a 35 cm d'alt, més o menys cespitosa, glabra o pubescent. Les fulles són enteres o poc dentades, els pètals són blancs de 2 a 4 mm i floreix de maig a juliol. Els fruits són silícules de 2 a 4 mm, ovoides o el·lipsoïdals, amb un nervi medial prominent en cada valva.
# Jacana (gènere)

Jacana és un gènere d'ocells limícoles de la família dels jacànids (Jacanidae). Aquests jacanes habiten a les Antilles i el continent americà, des de Mèxic fins al nord de l'Argentina.

## Llista d'espècies

Se n'han descrit dues espècies dins aquest gènere:
* jacana del Carib (Jacana spinosa).
* jacana sud-americana (Jacana jacana).

## Referències

* ↑ El gènere Jacana a ITIS Rev. 2-11-2010
# Morbillivirus

Morbillivirus és un gènere de virus dins la família Paramyxoviridae de l'ordre Mononegavirales. Molts membres d'aquest gènere cause malalties i són molt infecciosos.

## Taxonomia

* Canine distemper virus
* Cetacean Morbillivirus
* Measles virus
* Peste-des-petits-ruminants virus
* Phocine distemper virus
* Rinderpest virus

## Referències

* ↑ «Morbillivirus» (en anglès). ViralZone. [Consulta: 19 octubre 2024].
* ↑ «Morbillivirus» (en castellà). Química.es. [Consulta: 19 octubre 2024].
* ↑ «Taxon Details» (en anglès). ICTV. [Consulta: 19 octubre 2024].
# Club Atlético Grau

El Club Atlético Grau és un club de futbol peruà de la ciutat de Piura.

## Història

El club va ser fundat el 5 de juny de 1919 amb el nom Club Miguel Grau. Duu el nom de l'heroi local Miguel Grau Seminario.
Fou un dels fundadors de la Liga Provincial de Fútbol de Piura el 1922. Jugà a la lliga entre 1922 i 1965. L'any 1966 la lliga xilena es descentralitzà a clubs de fora de Lima i Callao, i quatre clubs foren convidats, Melgar, Alfonso Ugarte de Chiclín, Octavio Espinosa, i Atlético Grau.

## Palmarès

* Copa Bicentenario:
** 2019
* Supercopa del Perú:
** 2020
* Segona divisió:
** 2021
* Copa Perú:
** 1972

## Referències

* ↑ https://es-la.facebook.com/atleticograu/
* ↑ «Club Atlético Grau | Walon» (en castellà). [Consulta: 9 abril 2022].
* ↑ https://www.futbolperuano.com/peru/clubes/atletico-grau/
* ↑ ; Carlos Manuel Nieto Tarazona«Peru - Foundation Dates of Clubs». RSSSF, 14-03-2013. [Consulta: 16 març 2015].
* ↑ «Còpia arxivada». Arxivat de l'original el 2022-10-06. [Consulta: 9 abril 2022].
* ↑ https://noticiaspiura30.pe/2019/06/atletico-grau-100-anos-de-historia-anecdotas-y-curiosidades/%5BEnllaç+no+actiu%5D
* ↑ «Esta es la historia del Atlético Grau de Piura que hoy cumple 98 años de fundación - El Tiempo» (en espanyol europeu), 05-06-2017. Arxivat de l'original el 25 de desembre 2017. [Consulta: 18 desembre 2017].
* ↑ «Manuel Suárez: 'Meleque' al alba - De Chalaca | Fútbol para el que la conoce» (en castellà). [Consulta: 18 desembre 2017].
* ↑ «Atlético Grau 1 - Alianza Lima 0» (en espanyol europeu), 14-08-1966. [Consulta: 18 desembre 2017].
* ↑ «Copa Perú». rsssf.com. [Consulta: 9 abril 2024].
# Bradypterus

Bradypterus és un gènere d'ocells de la família dels locustèl·lids (Locustellidae).

## Taxonomia

Segons la Classificació del Congrés Ornitològic Internacional (versió 11.1, 2021) aquest gènere conté 12 espècies:
* Bradypterus sylvaticus - matoller de Knysna.
* Bradypterus bangwaensis - matoller del Camerun.
* Bradypterus barratti - matoller de Barratt.
* Bradypterus lopezi - matoller de Lopes.
* Bradypterus cinnamomeus - matoller canyella.
* Bradypterus seebohmi - camperol de Madagascar.
* Bradypterus brunneus - matoller cuafilós.
* Bradypterus grandis - matoller del Dja.
* Bradypterus baboecala - matoller xerraire.
* Bradypterus carpalis - matoller alablanc.
* Bradypterus graueri - matoller de Grauer.
* Bradypterus centralis - matoller muntanyenc.
Altres obres com el Handook of the Birds of the World i la quarta versió de la BirdLife International Checklist of the birds of the world (Desembre 2019), també compten que el gènere Bradypterus conté 12 espècies, però considerant les següents divergències taxonòmiques:
* no hi compten el camperol de Madagascar, car considerat pel HBO com a únic membre del gènere monotípic: Amphilais: A. seebohmi.
* hi afegeixen el matoller dels bambús (Bradypterus alfredi), considerat pel COI dins del gènere Locustella: L. alfredi.

## Referències

* ↑ «Grassbirds, Donacobius, tetrakas, cisticolas, allies» (en anglès). IOC World Bird List Version 13.2. International Ornithologists' Union, 01-07-2023. [Consulta: 14 agost 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 603. ISBN 978-84-16728-37-4.
# Schistolais

Schistolais és un gènere d'ocells de la família dels cisticòlids (Cisticolidae).

## Taxonomia

Segons la Classificació del Congrés Ornitològic Internacional (versió 2.6, 2010) aquest gènere conté dues espècies:
* Schistolais leucopogon - prínia gorjablanca
* Schistolais leontica - prínia de Sierra Leone

## Referències

* ↑ Ryan, Peter (2006). Family Cisticolidae (Cisticolas and allies). pp. 378–492 in del Hoyo J., Elliott A. & Christie D.A. (2006). «Handbook of the birds of the world | WorldCat.org» (en anglès). Old World Flycatchers to Old World Warblers. Lynx Edicions, Barcelona. [Consulta: 1r gener 2023].
* ↑ Nguembock B.; Fjeldsa J.; Tillier A.; Pasquet E. «A phylogeny for the Cisticolidae (Aves: Passeriformes) based on nuclear and mitochondrial DNA sequence data, and a re-interpretation of a unique nest-building specialization». Molecular Phylogenetics and Evolution, vol.42, 2007, pàg. 272-286..
* ↑ Gill, Frank; Donsker, David. «Grassbirds, Donacobius, tetrakas, cisticolas, allies – IOC World Bird List» (en anglès americà), 2017. [Consulta: 1r gener 2023].
* ↑ «Schistolais». TERMCAT. [Consulta: 1r gener 2023].
# Psammobates

Psammobates és un gènere de tortuga de la família dels Testudinidae. Aquest gènere conté tres espècies, les quals són autòctones de l'Àfrica Austral.
El nom gènere significa "amant de la sorra", i aquestes tortugues solen habitar a les zones àrides i semiàrides del sud d'Àfrica. Les seves dietes i adaptacions específiques per a aquest entorn fan que aquestes espècies no sobrevisquin generalment fora dels seus hàbitats i morin aviat quan es troben en captivitat.
Les tres espècies pateixen col·lecció il·legal i destrucció de l'hàbitat, però la Tortuga geomètrica ha estat històricament la més afectada i ara està en perill d'extinció.

## Taxonomia

Conté les següents espècies:
* Psammobates geometricus (Tortuga geomètrica)
* Psammobates oculifer (Tortuga de sabana)
* Psammobates tentorius (Tortuga ondulada)

## Referències

* ↑ JCVI.org (Retrieved Feb. 24, 2010.)